Khabar Odisha: Ujjwala Yojna good in Odisha Said oil Company\nHome > ଖବର ସମୀକ୍ଷା\nବିଜେଡିକୁ ଘାରିଲା ମୋଦି ଗ୍ୟାସ ଭୟ, ନବୀନଙ୍କ ନିଶାନାରେ ଧର୍ମେନ୍ଦ୍ର, ରାଜ୍ୟ ସରକାର ୨.୫ ପ୍ରତିଶତ ଟିକସ ଲାଭ ପାଉଛନ୍ତି-ତୈଳବିପଣନ କମ୍ପାନୀ\nଭୁବନେଶ୍ୱର, ୪ ଅକ୍ଟୋବର (ଖବର ଓଡିଶା):\nରାଜନୀତିର ପଶାପାଲିରେ ଉଜ୍ଜଳା ଗ୍ୟାସ । ଉଜ୍ଜଳା ଯୋଜନାର ବାହାନାରେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନଙ୍କୁ ନିଶାନା କରିଛନ୍ତି ବିଜେଡି ମୁଖିଆ ତଥା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ । ଉଜ୍ଜଳା ଯୋଜନାରେ ଦୁର୍ନୀତିର ଅଭିଯୋଗ ଆଣି ରାସ୍ତାକୁ ଓହ୍ଲାଇଛି ବିଜୁ ମହିଳା ଜନତା ଦଳ । ଯାହାକୁ ଏବେ ଜୋର ଧରିଛି ରାଜନୀତି । ରାଜନୀତି ସମୀକ୍ଷକଙ୍କ କହିବା ଅନୁସାରେ ଓଡିଶାରେ ବିଜେପିର ଶକ୍ତି ବଢୁଥିବା ହେତୁ ବିଜେପିକୁ ରୋକ ଦେବାପାଇଁ ଧର୍ମେନ୍ଦ୍ର ପ୍ରଧାନଙ୍କୁ ବିଜେଡି ଟାର୍ଗେଟ କରିଛି । ଏଥିପାଇଁ ମୁଖ୍ୟମନ୍ତ୍ରୀଙ୍କ ନିର୍ଦ୍ଦେଶରେ ତାଙ୍କ ଦଳ ଏବେ ଧର୍ମେନ୍ଦ୍ରଙ୍କୁ ଘେରିବା ପାଇଁ ପ୍ରସ୍ତୁତି ଆରମ୍ଭ କରିଛି ।\nଆଜି ଆଇଓସିଏଲ ଅଫିସ ସମ୍ମୁଖରେ ବିଜୁ ମହିଳା ଦଳ ପକ୍ଷରୁ ବିକ୍ଷୋଭ ପ୍ରଦର୍ଶନ କରାଯାଉଛି । ମୋଟାମୋଟି ଭାବେ ଦେଖିଲେ ମୁଖ୍ୟମନ୍ତ୍ରୀ ମଧ୍ୟ ପ୍ରଧାନମନ୍ତ୍ରୀଙ୍କ ଓଡିଶା ଗସ୍ତ ଦିନ ସିଧାସଳଖ ଭାବେ ଧର୍ମେନ୍ଦ୍ର ପ୍ରଧାନଙ୍କ ହାତରେ ଥିବା ଦୁଇଟି ବିଭାଗର କଥା ଉଠାଇ ଟାର୍ଗେଟ କରିଥିଲେ । ଏହାପରେ କ୍ରମାଗତ ଭାବେ ବିଜେଡିର ମୁଖପାତ୍ର, ଛାମୁଆଁ ସଙ୍ଗଠନ ଗୁଡିକ ଧର୍ମେନ୍ଦ୍ରଙ୍କୁ ଟାର୍ଗେଟ କରିଛନ୍ତି । ଉଜ୍ଜଳାର ସଫଳତା ଜନମାନସରେ ପହଁଚିଥିବା ବେଳେ ଏହାକୁ କାଉଂଟର କରିବା ପାଇଁ ବିଜେଡି ରାସ୍ତାକୁ ଓହ୍ଲାଇଥିବା ନେଇ ସାଧାରଣରେ ଚର୍ଚ୍ଚା ହେଉଛି ।\nସେପଟେ ବିଜେଡିର ଅଭିଯୋଗ ଉପରେ ପ୍ରତିକ୍ରିୟା ରଖିଛନ୍ତି ତୈଳ ବିପଣନ କମ୍ପାନୀ ଗୁଡିକ । ରାଜ୍ୟରେ ଉଜ୍ଜଳା ଯୋଜନା ଏକ ସଫଳ ଯୋଜନା ବୋଲି ତୈଳ ବିପଣନ କମ୍ପାନୀ ଗୁଡିକ ପକ୍ଷରୁ ଏକ ପ୍ରେସ ଇସ୍ତାହାରରେ ରାଜ୍ୟ ସଂଯୋଜକ ପ୍ରୀତିଶ ଭାରତ କହିଛନ୍ତି ।\nଶ୍ରୀ ଭାରତ କହିଛନ୍ତ ଯେ ମାର୍ଚ୍ଚ ୨୦୧୮ ମସିହା ସୁଦ୍ଧା ରାଜ୍ୟରେ ୨୩ ଲକ୍ଷ ଗରିବ ମହିଳା ହିତାଧିକାରୀଙ୍କୁ ଗ୍ୟାସ ସଂଯୋଗ ଦିଆଯାଇଥିବା ବେଳେ ଜୁନ, ଜୁଲାଇ ଓ ଅଗଷ୍ଟ ୩ ମାସରେ ଏଥିମଧ୍ୟରୁ୧୬ ଲକ୍ଷ ହିତାଧିକାରୀ ଗ୍ୟାସ ରିଫିଲିଙ୍ଗ କରିଛନ୍ତି । ଏହା ରାଜ୍ୟରେ ଉଜ୍ଜଳା ଯୋଜନାର ସଫଳତାର ପ୍ରମାଣ ବୋଲି ସେ କହିଛନ୍ତି । ଆଜି ପର୍ଯ୍ୟନ୍ତ ୩୪ ଲକ୍ଷ ଗରିବ ମହିଳାଙ୍କୁ ଉଜ୍ଜଳା ଯୋଜନାରେ ସାମିଲ କରାଯାଇଛି ।\nସାରା ଦେଶରେ ଓ ରାଜ୍ୟରେ ଉଜ୍ଜଳା ଯୋଜନାରେ ହିତାଧିକାରୀ ଚୟନ ଜନଗଣନାର ଏସଇସିସି ତାଲିକା ଆଧାରରେ ତିଆରି କରାଯାଇଛି । ଏହି ଏସଇସିସି ତାଲିକା ସର୍ବଜନୀନ ଭାବେ ଉପଲବ୍ଧ ଓ ଏହି ତାଲିକାରେ କୌଣସି ବି ବ୍ୟତିକ୍ରମ ହୋଇନାହିଁ ବୋଲି କମ୍ପାନୀ ତରଫରୁ ସ୍ପଷ୍ଟ କରାଯାଇଛି ।\nଦେଶରେ ପେଟ୍ରୋଲ ଜାତ ଦ୍ରବ୍ୟର ମୂଲ୍ୟ ବୃଦ୍ଧି ଘଟିଥିଲେ ମଧ୍ୟ ଦେଶର ସାଧାରଣ ଗ୍ରାହକ ମାନେ ବ୍ୟବହାର କରୁଥିବା ଘରୋଇ ଗ୍ୟାସ ମୂଲ୍ୟ ବୃଦ୍ଧିକୁ ନିୟନ୍ତ୍ରଣ ଭିତରେ ରଖିବା ପାଇଁ ସବସିଡ ଦେଇ ଆର୍ଥିକ ବୋଝ କେନ୍ଦ୍ର ସରକାର ନେଇଛନ୍ତି । ୨୦୧୪ ମସିହାରୁ ଆଜି ମଧ୍ୟରେ ସବସିଡ ଯୁକ୍ତ ଏଲପିଜି ସିଲିଣ୍ଡର ମୂଲ୍ୟରେ ମାମୁଲି ବୃଦ୍ଧି ଘଟିଛି ବୋଲି ଶ୍ରୀ ଭାରତ କହିଛନ୍ତି ।\nଗ୍ୟାସର ସବସିଡ ରାଶିକୁ ଗ୍ୟାସ କ୍ରୟର ଏକ ସପ୍ତାହରୁ କମ ସମୟ ମଧ୍ୟରେ ଗ୍ରାହକ ମାନଙ୍କ ବ୍ୟାଙ୍କ ଖାତାରେ ପହଁଚାଯିବାକୁ ସୁନିଶ୍ଟିତ କରାଯାଇଛି ।\nରାଜ୍ୟରେ କେନ୍ଦ୍ରାପଡା ଜିଲାର ରାଜନଗର ଗ୍ୟାସ ବିତରକ ଏକ ବେସରକାରୀ ସଂସ୍ଥା ଓ ଏଥିରେ ଅନିୟମିତତା ଖବର ଗଣମାଧ୍ୟମରୁ ଜଣାପଡିବା ପରେ ତୁରନ୍ତ ଏହି ବିତରକଙ୍କୁ ବନ୍ଦ କରି ଦିଆଯାଇଛି । ଏହା ସହ ଗ୍ରାହକ ମାନଙ୍କୁ ଅନ୍ୟ ବିତରକ ମାନଙ୍କ ଦ୍ୱାରା ସିଲିଣ୍ଡର ଯୋଗାଇ ଦେବାର ବ୍ୟବସ୍ଥା କରାଯାଇଛି । ଏସଇସିସି ତାଲିକା ଓ ପରବର୍ତୀ ଅବସ୍ଥାରେ ଆଉ ୭ଟି ନୂଆ ଶ୍ରେଣୀ ଆଧାରରେ ଉଜ୍ଜଳା ଯୋଜନାରେ ଗ୍ୟାସ ଯୋଗାଣକୁ ସୁନିଶ୍ଚିତ କରାଯାଇଛି । ୨୦୧୪ ମସିହାରେ ଗ୍ୟାସ ମୂଲ୍ୟ ଉପରେ କୌଣସି ଟିକସ ନଥିବା ବେଳେ ଏବେ ରାଜ୍ୟ ସରକାର ୨.୫ ପ୍ରତିଶତ ଟିକସ ଲାଭ ପାଉଛନ୍ତି ବୋଲି ତୈଳ ବିପଣନ କମ୍ପାନୀ ଅଭିଯୋଗ କରିଛନ୍ତି । ମୋଟାମୋଟି ଭାବେ ଉଜ୍ଜଳା ବା ମୋଦି ଗ୍ୟାସକୁ ନେଇ ଚଳଚଂଚଳ ହୋଇପଡିଛି ରାଜ୍ୟ ରାଜନୀତି ।\nଖବର ଓଡ଼ିଶା 04/10/2018\nଗୁଣ୍ଡାଗିରି ପଡିଲା ମହଙ୍ଗା ! ପସନ୍ଦର ନେତା ଖୋଜୁଛି ମାହାଙ୍ଗା, ଚିନ୍ତାରେ ମନ୍ତ୍ରୀ ପ୍ରତାପ ଜେନା\nଖବର ଓଡ଼ିଶା 28/01/2019\nନବୀନଙ୍କୁ ଅଡୁଆ ଦାଗୀନେତା, ଖୋଜାପଡିଛି ନୂଆ ମୁହଁ , ନେତା ଆମଦାନୀ ପାଇଁ ତୃତୀୟ ମହଲାରେ ବ୍ଲୁପ୍ରିଣ୍ଟ !\nଖବର ଓଡ଼ିଶା 27/01/2019\nବିବାଦୀୟ ବୟାନ୍ ପାଇଁ ଅଡୁଆରେ ବିଜେଡି ମୁଖପାତ୍ର ସୁଲୋଚନା ଦାସ, ଦଳରେ ହେଲେ କୋଣଠେସା\nସମ୍ବଳ ନାହିଁ, ଭୋଟ୍ ପାଇଁ କରୁଛନ୍ତି ମାଳ ମାଳ ଯୋଜନା, ନବୀନ ସରକାରଙ୍କ ଫଣ୍ଡା ଚୁଲିକି ଯାଉ ରାଜ୍ୟ ଅର୍ଥନୀତି\nଖବର ଓଡ଼ିଶା 23/01/2019\nବିକ୍ଷୋଭକାରୀଙ୍କୁ ଅଟକାଇ ବେଳେ ଦବଙ୍ଗଗିରି ଦେଖାଉଛି ପୋଲିସ, ପୀଡ଼ିତାଙ୍କୁ ନ୍ୟାୟ ଦେବାରେ କୁଆଡ଼େ ଯାଉଛି ସେ ଦାମ୍ଭିକତା\nଶ୍ରୀକାନ୍ତଙ୍କ ଅଭିଯୋଗର ଉତ୍ତର ଦେଇପାରିଲେ ନାହିଁ ସୌମ୍ୟରଞ୍ଜନ, କହିଲେ ମୋତେ କେହି ବୁଝିପାରିଲେନାହିଁ, ମୁଁ ସବୁ ଦଳ ବୁଲିଆସି ସାରିଛି\nଓଡିଶାକୁ ଲୁଟିବା ପାଇଁ ହାତ ମିଳାଇଛନ୍ତି ନବୀନ ଓ ରାହୁଲ ! ଆସନ୍ତା ୨୫ ତାରିଖରେ ରାହୁଲଙ୍କ ମୁଖା ଖୋଲିବି-ଶ୍ରୀକାନ୍ତ\nଖଣିଲୁଟର ଗୁମର ଖୋଲି କଂଗ୍ରେସରୁ ବିଦାହେଲେ ଶ୍ରୀକାନ୍ତ, ପଦାରେ ପଡିଲା 'ପିପିଏନଏସ'ର ମଧୁଚନ୍ଦ୍ରିକା !\nନିରଞ୍ଜନ କହିଲେ ସ୍ୱତନ୍ତ୍ର ରାଜ୍ୟପାହ୍ୟାକୁ ନେଇ ମୁଖ୍ୟମନ୍ତ୍ରୀ ବିଳିବିଳି ହେଉଛନ୍ତି, ଚିଟଫଣ୍ଡ କଥା ପାଇଁ କାହିଁକି ସିବିଆଇକୁ ଚିଠି ଲେଖୁନାହାନ୍ତି ?\nଋଣବୋଝରେ ରାଜ୍ୟ, ରାଜ୍ୟର ଋଣଭାର ହେବ ୯୧୯୪୩.୬୮ କୋଟି !\nନବଙ୍କୁ ନେଇ ଝାରସୁଗୁଡା ବିଜେଡିରେ ବିଦ୍ରୋହ , ଦଳ ଛାଡିବାକୁ କର୍ମୀଙ୍କ ଧମକ, ପଦ୍ମ ଧରିବେ କିଶୋର !\nକଂଗ୍ରେସକୁ ଫେରିବେ ଚମ୍ପୁଆ ବିଧାୟକ ସନାତନ ମହାକୁଡ !
